CELEX: C2005/271/10
Language: el
Date: 2005-10-29 00:00:00
Title: Aπόφαση του Δικαστηρίου (πέμπτο τμήμα), της 8ης Σεπτεμβρίου 2005, στην υπόθεση C-500/03: Επιτροπή των Ευρωπαϊκών Κοινοτήτων κατά Πορτογαλικής Δημοκρατίας (Παράβαση κράτους μέλους — Οδηγία 98/34/ΕΚ — Τεχνικά πρότυπα και κανονισμοί — Εθνική ρύθμιση που εφαρμόζεται στα σκάφη αναψυχής)

29.10.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 271/6
            
         
      AΠΌΦΑΣΗ ΤΟΥ ΔΙΚΑΣΤΗΡΊΟΥ
   
   (πέμπτο τμήμα)
   της 8ης Σεπτεμβρίου 2005
   στην υπόθεση C-500/03: Επιτροπή των Ευρωπαϊκών Κοινοτήτων κατά Πορτογαλικής Δημοκρατίας (1)
   
   (Παράβαση κράτους μέλους - Οδηγία 98/34/ΕΚ - Τεχνικά πρότυπα και κανονισμοί - Εθνική ρύθμιση που εφαρμόζεται στα σκάφη αναψυχής)
   (2005/C 271/10)
   Γλώσσα διαδικασίας: η πορτογαλική
   Στην υπόθεση C-500/03, Επιτροπή των Ευρωπαϊκών Κοινοτήτων (εκπρόσωπος: Α. Caeiros) κατά Πορτογαλικής Δημοκρατίας (εκπρόσωποι: L. I. Fernandes και J. Lois), που έχει ως αντικείμενο προσφυγή λόγω παραβάσεως ασκηθείσα στις 26 Nοεμβρίου 2003 δυνάμει του άρθρου 226 ΕΚ, το Δικαστήριο (πέμπτο τμήμα), συγκείμενο από την R. Silva de Lapuerta, πρόεδρο τμήματος, και τους R. Schintgen και P. Curis (εισηγητή), δικαστές, γενικός εισαγγελέας: F. G. Jacobs, γραμματέας: R. Grass, εξέδωσε στις 8 Σεπτεμβρίου 2005 απόφαση με το ακόλουθο διατακτικό:
   
               1.
            
            
               Η Πορτογαλική Δημοκρατία, εκδίδοντας την υπουργική απόφαση 783/98, της 19ης Σεπτεμβρίου 1998, χωρίς να την κοινοποιήσει στην Επιτροπή των Ευρωπαϊκών Κοινοτήτων όταν ευρισκόταν στο στάδιο του σχεδίου, παρέβη τις υποχρεώσεις που υπέχει από το άρθρο 8 της οδηγίας 98/34/ΕΚ του Ευρωπαϊκού Κοινοβουλίου και του Συμβουλίου, της 22ας Ιουνίου 1998, για την καθιέρωση μιας διαδικασίας πληροφόρησης στον τομέα των τεχνικών προτύπων και κανονισμών, όπως τροποποιήθηκε με την οδηγία 98/48/ΕΚ του Ευρωπαϊκού Κοινοβουλίου και του Συμβουλίου, της 20ής Ιουλίου 1998.
            
         
               2.
            
            
               Η Πορτογαλική Δημοκρατία καταδικάζεται στα δικαστικά έξοδα.
            
         
      (1)  ΕΕ C 21 της 24.01.2004